b"\n_START_ARTICLE_\nAlejandro P\xc3\xa9rez Navarro\n_START_SECTION_\nCarrera futbol\xc3\xadstica\n_START_PARAGRAPH_\nP\xc3\xa9rez va jugar per al menys cinc clubs en etapa juvenil, i va acabar la seva formaci\xc3\xb3 al planter del Getafe CF, pel qual va fitxar el 2006 provinent d'un algtre club de la Comunitat de Madrid, el CD Colonia Moscard\xc3\xb3. Va debutar com a s\xc3\xa8nior amb el Getafe CF B a Segona Divisi\xc3\xb3 B, i nom\xc3\xa9s es va perdre nou partits de lliga la temporada 2010\xe2\x80\x9311 en qu\xc3\xa8 l'equip va mantenir la categoria en el seu primer any de la hist\xc3\xb2ria a Segona B._NEWLINE_P\xc3\xa9rez va debutar oficialment amb el primer equip del Getafe el 27 d'octubre de 2010, disputant els 90 minuts contra el Club Portugalete a la Copa del Rei 2010-11 (1\xe2\x80\x931 a fora, i vict\xc3\xb2ria en el resultat acumulat). El 16 de desembre va jugar el seu primer partit a la Lliga Europa de la UEFA, entrant com a substitut per Cata D\xc3\xadaz en els darrers minuts de la primera part en una vict\xc3\xb2ria per 1-0 a la fase de grups contra el BSC Young Boys._NEWLINE_El 20 d'agost de 2013, P\xc3\xa9rez fou cedit al club b\xc3\xbalgar per la temporada 2013\xe2\x80\x9314. Despr\xc3\xa9s de 15 partits, va retornar a Espanya en la seg\xc3\xbcent finestra de mercat i va fitxar pel Recreativo de Huelva; va jugar en total nom\xc3\xa9s 110 minuts per aquest equip, i va patir una expulsi\xc3\xb3 en el seu debut, una derrota per 2\xe2\x80\x933 a casa contra el Real Madrid Castilla el 15 de mar\xc3\xa7 de 2014._NEWLINE_El 24 de setembre de 2015, P\xc3\xa9rez va signar pels Carolina RailHawks de la North American Soccer League fins al final de la temporada 2015. Va marcar un gol en cinc partits, en qu\xc3\xa8 l'equip va fracassar en assolir els play-offs, el seu primer gol professional fou el darrer en una vict\xc3\xb2ria per 3\xe2\x80\x931 a casa contra l'Indy Eleven en la darrera jornada._NEWLINE_El 12 d'agost de 2016, P\xc3\xa9rez va retornar a la Segona Divisi\xc3\xb3 espanyola, en fitxar pel Real Valladolid. Va marcar el seu primer gol com a professional a Espanya el 27 de maig de 2017, per derrotar el seu antic club, el Getafe, per 1\xe2\x80\x930 a l'Estadi Jos\xc3\xa9 Zorrilla._NEWLINE_L'estiu de 2017, P\xc3\xa9rez va fitxar per l'Sporting de Gij\xc3\xb3n."